Netwerk24-skrywers wen ATKV-Mediaveertjies | Netwerk24
11 Mei 2018 22:06
Skrywers van Netwerk24 en Die Burger het Vrydagaand vier ATKV-Mediaveertjie-toekennings ontvang.
Murray La Vita het in die lees-afdeling die toekenning vir beste leefstylstorie ontvang met sy storie “Viriel en peperduur: Ontmoet Karoo se goue ram” wat in Die Burger se By en op Netwerk24 gepubliseer is.
Murray La Vita, artikelskrywer van Netwerk24. Foto: Argief
Suzette Truter het die prys ontvang vir die beste sportartikel “Kind van die wind” wat in Die Burger se By gepubliseer is.
Leti Kleyn is beloon met die prys vir beste diepte-artikel “Die Tankwa-Karoo kan ’n kind heel opvréét” wat in Die Burger verskyn het.
Die prys vir beste kunsresensie is aan Elmari Rautenbach toegeken vir haar resensie “J.M. Coetzee as jeugdige fotograaf”.
Die geleentheid is in Katy’s Palace Bar in Kramerville, Sandton, gehou.
Die aktrise Kim Cloete, wat onder meer vir haar rol in Binnelanders bekend is, was die seremoniemeester.
Loki Rothman, kitaarspeler, en Hiram Koopman, saksofoonspeler, het die gaste met hul talente vermaak.
Volgens Nita Cronjé, bestuurder: kunste en feeste van die ATKV, word die ATKV-Mediaveertjies jaarliks toegeken om uitnemendheid in die media te bekroon.
“Ons wil erkenning gee aan die belangrike rol wat die media in die samelewing speel om die publiek in te lig, op te voed en te vermaak. Hul rol is van kritieke belang.”
Die wenners in al die kategorieë
Beste aanbieder of onderhoudvoerder van ’n joernaalprogram: Willim Welsyn – WAT met Willim Welsyn – podsending;
Beste insetsel in ’n joernaalprogram: Johan van Lill – “RSG Kuns: Oude Libertas 40 jaar” – RSG;
Beste aanbieder of onderhoudvoerder van ’n nuus- of aktualiteitsprogram: Phil Loots – “Fiks vir die lewe: Om te gee” – RSG;
Beste insetsel in ’n nuus- of aktualiteitsprogram: Izak du Plessis – Monitor: “Paternoster Vissers” – RSG;
Beste joernaalprogram: Ilse Salzwedel – Skrywers en boeke: “Die woordketting” – RSG;
Beste nuus- of aktualiteitsprogram: Melissa Tighy – Spektrum: “Landwye betogings teen Zuma” – RSG;
Beste dokumentêre program of programreeks: Jamaine Krige – Knysna: Na die brande – RSG;
Beste insetsel in ’n opvoedkundige program: Marianne Breytenbach – Net medies: “Aannemings” – Pretoria FM;
Beste teks vir ’n radiodrama of -teater: Marion Erskine – Akwarius – RSG;
Beste regisseur van ’n radiodrama of -teater: Bettie Kemp – Akwarius – RSG; en
Beste aanbieder by ’n gemeenskapsradiostasie: Su-an Müller-Marais – Su-an en so aan – GROOTfm 90.5.
Louis Pretorius – Die Boekklub – kykNET –
beste regisseur vir ’n dramareeks of enkeldrama;
Jaco Bouwer – Waterfront – kykNET –
beste dramareeks of enkeldrama;
Bobby Heaney – Erfsondes – SABC 2 –
beste akteur in ’n dramareeks of enkeldrama;
De Klerk Oelofse – Die Boekklub – kykNET –
Beste aktrise in ’n dramareeks of enkeldrama; en
Antoinette Louw – Swartwater – SABC 2.
Johnny Davids – Kwêla: “Kurt Minnaar & Hillary Geslin” – kykNET – beste insetsel in ’n joernaalprogram;
Waldimar Pelser – KN “Verslag in gesprek”– kykNET
Byron Taylor – Fokus: “Die groot gryp”– SABC 2
Wynand Dreyer & Christelle Parrot – Megaboere: Graham Rae – kykNET
Emo Adams – Jou show – kykNET.
Leti Kleyn – “Die Tankwa-Karoo kan ’n kind heel opvréét” – Die Burger – beste indiepte-artikel;
Jacques Myburgh – “Woordsmid met ’n ruim hart” – Huisgenoot – beste ondersoekende joernalistiek;
Gerard Scholtz – “In die nabyheid van bome” – DeKat – beste persoonlikheidsprofiel;
Elmari Rautenbach – “J.M. Coetzee as jeugdige fotograaf” – Die Burger – beste kunste-resensie;
Murray La Vita – “Viriel en peperduur: Ontmoet Karoo se goue ram” – By: Die Burger & Netwerk24 – beste leefstylstorie;
Marita van der Vyver – “Julle wat teister: Dis tyd om te luister” – Rapport Weekliks – beste essay, rubriek of opiniestuk;
Suzette Truter – “Kind van die wind” – By: Die Burger - beste sportartikel
Beste gemeenskaps- of plaaslike koerant, DistriksPos/District Mail – Redakteur: Tasmin Cupido
Meer oor: Atkv | Murray La Vita | Media
Netwerk24 spog met finaliste vir ATKV-veertjies